Դարձեալ Ս. Օգոստինոս, մկրտուիլ փափաքողներուն հետ խօսած ժամանակ, այսպէս ըսած է. «Եթէ այս հացով կը հասկնաք այն՝ ինչ որ հաւատացեալները կը ստանան եւ ինչ որ դուք կը ստանաք մկրտութենէն ետք, ապա անհրաժեշտ է, որ խնդրենք ու պաղատինք՝ «ամենօրեայ մեր հացը այսօր եւս մեզի տուր», որպէսզի որոշակի կեանքով մը ընթանանք, որով չզրկուինք Սուրբ Տաճարէն... Տո՛ւր մեզի մարմինդ՝ մեր ամենօրեայ սնունդը...: Թոյլ տուր, որպէսզի արդարութեամբ ապրինք, որպէսզի Քու զոհասեղանէդ չզրկուինք»: